Brainstorming


 * [|Brainstormingul] || Elevii generează termeni şi idei legate de un subiect şi realizează conexiuni creative între cunoştinţele anterioare şi noi posibilităţi. || Se utilizează la începutul proiectului, în timpul discuţiilor la clasă, individual sau în grupuri mici. || * Subiectul scris pe o coală sau pe tablă ||

" Generarea de idei Înainte ca elevii să înveţe despre un subiect, este esenţial ca să le fie activate cunoştinţele. Brainstormingul este o cale de a-i face să înceapă sau să genereze noi idei fără teama de critici sau reproşului. Pentru a începe, cereţi elevilor să genereze atât de multe idei despre un subiect, pe cât este posibil şi încurajaţi-i să includă idei şocante, tehnici noi şi neobişnuite sau idei care se extindă acele comentarii şi sugestii care au funcţionat pentru ei în trecut. Înregistraţi acele idei generate prin brainstorming astfel încât toţi elevii să le vadă.

După ce lista iniţială a fost generată, cereţi elevilor să alcătuiască categorii de idei pe subiecte derivate. Acestea ar putea include idei pe care le cunosc sau despre care sunt nesiguri sau idei la care să lucreze sau pe care să le studieze în viitor. Următoarele întrebări pot ghida discuţiile: După discuţie, cereţi elevilor să reflecteze la activitate, în jurnalele proprii. Aceasta poate rămâne ca simplă reflecţie sau li se poate cere elevilor să-şi înregistreze ideile pe care le-au generat şi să explice ce idee vor folosi în proiect şi care dintre ele ridică încă probleme. Apoi, prin trecerea în revistă a răspunsurilor, se evaluează gândirea elevilor.
 * Ce ştim deja despre acest subiect? Ce ne poate spune această listă?
 * Putem să învăţăm despre toate aceste idei, ţinând cont de timpul de lucru avut la dispoziţie în proiect?
 * Care dintre ideile de pe listă ar trebui să fie prioritatea noastră?
 * Există alte idei la care nu ne-am gândit acum, dar care vor fi discutate la detalierea listei?

Există câteva variaţii pornind de la brainstormingul tradiţional, dar toate servesc aceluiaşi scop: activarea cunoştinţelor anterioare.

În cadrul acestei metode cereţi elevilor să enumere literele alfabetului în josul unei pagini. Apoi îi îndemnaţi să scrie, pentru fiecare literă înscrisă, un cuvânt sau o frază care poate fi asociată cu subiectul. Începeţi prin a cere elevilor să lucreze individual, apoi grupaţi-i câte doi sau pe grupe mici pentru a completa, în dreptul fiecărei litere. În final, elevii îşi pun la dispoziţie listele şi justifică cuvintele sau frazele pe care le-au ales.
 * Brainstormingul ABC**

În cadrul acestei metode, împărţiţi clasa pe grupe mici şi furnizaţi fiecărui grup câte o coală de hârtie pe care este înscrisă o idee sau un subiect diferit de al celorlalţi. Se alocă un anumit timp pentru ca fiecare grupă să genereze cât mai multe idei pe tema subiectului în cauză. Apoi, grupele transmit de la una la alta colile, astfel încât fiecare grupă să fi avut posibilitatea de a-şi aduce contribuţia la celelalte subiecte sau idei. La sfârşitul acestei sesiuni de brainstorming toate colile se postează astfel încât să poată fi văzute de întreaga clasă. Conduceţi discuţiile astfel încât să se evidenţieze activitatea fiecărei grupe sau cereţi fiecărei grupe să reflecteze la toate ideile adăugate la lista originală. "
 * Brainstormingul carusel**